**Správa**

**z florbalového turnaja Salibandy cup 2011**

Dňa 4.5.2011 sa na turnaji **Salibandy cup**, ktorý každoročne organizuje Technická univerzita KE pod vedením Mgr. Juraja Dudoviča, opäť zúčastnil aj florbalový výber UPJŠ.

V základnej skupine sme ako súperov mali tímy Ekf (Ekonomická fakulta) a Univerzita Miskolc. Prvý zápas v skupine po napínavom priebehu, kedy sa skóre nakláňalo striedavo na jednu aj druhú stranu však prehrala UPJŠ s Ekf tesným výsledkom 9 : 11. Druhý zápas bol pre tím UPJŠ už omnoho priaznivejší a tak si hladko poradila s univerzitným výberom z Miskolca v pomere 18:6.

UPJŠ sa dostala do boja celkovo o 3. miesto proti Prešovskej univerzite. Pri nepriaznivom výsledku 2 : 7 v prospech Prešovskej univerzity počas prvého polčasu UPJŠ v tom druhom zabrala a dokázala sa dotiahnuť na rozdiel jediného gólu, ale ani to nestačilo a v závere nám došli sily. Dôsledkom toho boli ďalšie dva inkasované góly a v úplnom závere zápasu sme už iba upravili na konečných 7 : 9 v neprospech

UPJŠ. Ďalšia tesná prehra tak znamenala pre náš florbalový tím celkovo 4. miesto na tomto turnaji. Vo finále sa stretli tímy Stavebnej fakulty a Ekonomickej fakulty TU v Košiciach, z ktorého vzišiel ako celkový víťaz turnaja Stavebná fakulta.

Za UPJŠ hrali: Tomáš Kysela, Jozef Pavuk, Tomáš Juhás, Peter Dudovič, Lukáš Ondeček, Milan Krokker, Jakub Havrilko, Miroslav Sajko, Peter Veselovský, Rudolf Ilčin, Igor Ilčin.

Celkové poradie tímov:

1. Stavebná fakulta

2. Ekonomická fakulta

3. Prešovská univerzita

**4. Univerzita Pavla Jozefa Šafárika**

5. Univerzita Miskolc

6. BERG (Banícka fakulta)